Berg Everest (Nepalees: सगरमाथा Sagarmāthā; Chinees: 珠穆朗玛峰 Zhūmùlǎngmǎ Fēng; Tibettaans: ཇོ་མོ་གླང་མ Chomolungma) is 'n berg in die Himalajagebergte wat op die grens tussen Nepal en Tibet geleë is. Met sy hoogte van 8 848 meter is dit die hoogste berg op land. Berg Everest is egter nie die hoogste berg op die planeet nie; die Mauna Kea (Hawaii) is vanaf die seebodem gemeet die hoogste. Die berg is genoem na die Britse geoloog Sir George Everest.
Ligging Solukhumbu Distrik, Sagarmatha Sone, Nepal. Tingri-streek, Xigazê-prefektuur, Tibet, China
Hoogte 8 848 meter
Prominensie 8 848
Koördinate 27°59′17″N 86°55′31″O﻿ / ﻿27.98806°N 86.92528°O﻿ / 27.98806; 86.92528Koördinate: 27°59′17″N 86°55′31″O﻿ / ﻿27.98806°N 86.92528°O﻿ / 27.98806; 86.92528
Eerste bestyging 29 Mei 1953
Eerste bestyger(s) Edmund Hillary
Maklikste roete Rotsklim/sneeu, Suidelike roete
Opwaarts na die KruinWysig
Naby die berg se kruin raak die lug te dun vir die menslike liggaam om behoorlik te funksioneer, met slegs ongeveer 30% van die suurstofinhoud wat jy op seevlak sou hê. Die meerderheid bergklimmers kan nie die kruin sonder ekstra suurstof, wat in silinders op hulle rûe gedra word, bereik nie.
Die volgende 9 ekspedisies (vyf in die 1930's, een in 1947 en drie in die vroeë 1950's), het almal misluk.
Die eerste Suid-Afrikaner, wat die Berg Everest uitgeklim het, was 'n vrou - Cathy O'Dowd. Sy het die "bopunt van die wêreld" op 23 April 1996 bereik. In 2003 het Sibusiso Vilane, 'n Suid-Afrikaanse wildbewaarder en boorling van Swaziland (nou eSwatini), die kruin van Berg Everest as eerste swart Afrikaan bereik. In dieselfde jaar het ook die rolprentvervaardiger Sean Wisedale die piek as derde Suid-Afrikaner uitgeklim.
Everest is 'n groot trekpleister vir klimmers, en kommersiële ekspedisies na die piek word al vir dekades onderneem.
Die grootste skadu oor hierdie praktyk het tydens die 1996-klimseisoen geval, toe 'n katastrofiese sneeustorm op die aand van 10 Mei tot die dood van 8 mense tydens hulle aanslag op die kruin gelei het. In totaal sterf 12 mense in 1996 teen die hange van Everest.
↑ Dawid van Lill: Van Lill se Suid-Afrikaanse Trivia. Kaapstad: Zebra Press 2004, bl. 16
Ontsluit van "https://af.wikipedia.org/w/index.php?title=Berg_Everest&oldid=1948768"
Last edited on 2 Maart 2019, at 22:10